وزارت خزانہ
بھارتی دیہی معیشت میں کھپت کے بہتر امکانات
جاری فصلی سال 2020۔21 کے دوران غذائی اجناس کی مجموعی پیداوار 2.7 فیصد اضافے سے ہمکنار ہوکر 305.44 ملین ٹن کے نئے ریکارڈ تک پہنچنے کا تخمینہ ہے
نئی دہلی، 26جولائی 2021: قومی اعداد و شمار کے دفتر کے ذریعہ جاری کردہ سال 2020۔21 کے لئے مجموعی گھریلو پیداوار  کے عارضی تخمینہ کے مطابق، زراعت کے مجموعی قدروقیمت اضافے  نے 3.6 فیصد کے بقدر نمو کو ظاہر کیا ہے، جس سے دیہی بھارت میں کھپت کے بہتر امکانات کا اشارہ ملتا ہے۔ یہ اطلاع خزانہ کے مرکزی وزیر مملکت جناب پنکج چودھری نے آج لوک سبھا میں ایک سوال کے تحریری جواب کے تحت دی۔
وزیر موصوف نے کہا کہ چاول، گیہوں ، مکئی اور چنے کی ریکارڈ پیداوار کی بنیاد پر مجموعی غذائی اجناس رواں فصلی سال 2020۔21 میں 2.7 فیصد اضافے سے ہمکنار ہوکر 305.44 ملین ٹن کے نئے ریکارڈ تک پہنچنے کا تخمینہ ہے۔اس کے علاوہ، گذشہ برس کے مقابلے میں مالی برس 2020۔21 میں دیہی مطالبات کے اشارے، گھریلو ٹریکٹر فروخت میں 27 فیصد نمو درج کی گئی۔ وزیر موصوف نے کہا کہ توقع کی جاتی ہے کہ 2021۔22 میں عام جنوب۔ مغربی مانسون کی پیشگوئی اور خریف کی بوائی میں تازہ ترین رجحانات دیہی آمدنی میں مزید اضافہ کریں گے۔
مزید تفصیلات فراہم کرتے ہوئے، وزیر موصوف نے بتایا کہ مرکزی بجٹ 2018۔19 کے اعلان کے مطابق، کم سے کم امدادی قیمتوں  کو پیداواری لاگت کے ڈیڑھ گنا کی سطح پر رکھنا ہے تاکہ کسانوں کے لئے معاوضے کی قیمتوں کو یقینی بنایا جا سکے، حکومت نے 2021۔22 کے مارکیٹنگ سیزن میں ربیع اور خریف کی فصلوں کے لئے ایم ایس پی میں اضافہ کیا ہے۔ اعلیٰ ایم ایس پی کو حکومت کی جانب سے ریکارڈ سطح پر خریداری کی حمایت حاصل ہے، اس کے تحت2020۔21 خریف مارکیٹنگ سیزن کے دوران 164066 کروڑ روپئے کے بقدر ایم ایس پی کے ساتھ حکومت کے ذریعہ 869.0 ایل ایم ٹی کے بقدر دھان کی خریداری جس سے 128.22 لاکھ کاشتکاروں کو فائدہ حاصل ہوا، اور ربیع مارکیٹنگ سیزن 2021۔22کے دوران 85581.02 کروڑ روپئے کے بقدر ایم ایس پی کے ساتھ 433.32 ایل ایم ٹی کے بقدر گیہوں کی خریداری جس سے 49.16 لاکھ کاشتکاروں کو فائدہ حاصل ہوا۔
کووِڈ۔19 وبائی مرض سے نبردآزمائی کے لئے حکومت کے ذریعہ کیے گئے اقدامات کی تفصیل دیتے ہوئے، وزیر موصوف نے کہا کہ حکومت نے کووِڈ۔19 وبائی مرض کے اثرات سے نمٹنے، اقتصادی نمو اور روزگار کے مواقع میں اضافہ کرنے کے لئے آتم نربھر بھارت  کے تحت 29.87 لاکھ کروڑ روپئے کے بقدر ایک خصوصی اقتصادی اور جامع پیکج کا اعلان کیا۔ مرکزی بجٹ 2021۔22نے وسیع اور مبنی بر شمولیت ترقی کو تعاون فراہم کرنے کے لئے متعدد اقدامات کیے۔ حکومت نے نمو اور روزگار کے اقدامات کو تقویت بہم پہنچانے اور صحت عامہ کو بہتر بنانے کے لئے ماہ جون میں 6.29 لاکھ کروڑ روپئے کے بقدر پیکج کا اعلان کیا۔
مذکورہ بالا اقدامات کے تحت ، پردھان منتری غریب کلیان یوجنا، نابارڈ کے توسط سے کاشتکاروں کے لئے اضافی ہنگامی کام کاج پونجی سرمایہ، کسان کریڈٹ کارڈس کے توسط سے رعایتی قرض، پی ایم۔ کسان کے تحت فنڈ ٹرانسفر، پی ایم فصل بیمہ یوجنا دعوے کی ادائیگی، ڈی اے پی اور پی اینڈ کے فرٹیلائزرس کے لئے اضافی سبسڈی، تمام ریاستوں / مرکز کے زیر انتظام علاقوں کے لیے سوامتو اسکیم کی توسیع، بنیادی ڈھانچہ فنڈس اور زرعی قرض میں اضافہ، ڈیری کو آپریٹیوز کے لئے سودی امداد، ریاستوں کے لئے دیہی بنیادی ڈھانچہ ترقی فنڈ کے تحت لکویڈٹی تعاون، پی ایم غریب کلیان روزگار ابھیان، ایم جی این آر ای جی اے بجٹی تعاون میں اضافہ، پی ایم سواندھی، فارم گیٹ بنیادی ڈھانچہ کے لئے زرعی بنیادی ڈھانچہ فنڈ، مائیکرو فوڈ انٹرپرائز  کی تشکیل کے لئے اسکیم، پردھان منتری متسیہ سمپدا یوجنا، جانوروں میں بیماری کی روک تھام کے لئے قومی پروگرام، مویشی پالن بنیادی ڈھانچہ ترقیاتی فنڈ، جڑی بوٹیوں کی کاشت، مدھو مکھی پالن ، اور تمام پھلوں و سبزیوں  کے لئے ٹماٹر، پیاز اور آلو  سے آپریشن گرین کی توسیع جیسے اقدامات شامل ہیں۔